Source: http://www.tiimari.com/corporate-governance/senior-management.aspx?sc_lang=fi-FI
Timestamp: 2013-06-19 02:48:00+00:00
Document Index: 19830802

Matched Legal Cases: ['kko ', 'kko\n', 'kko ', 'kko ', 'kko ', 'kko ', 'kko ']

Tiimari - Toimitusjohtaja ja johtoryhmä
Hallinnointi >
Hallitus valitsee yhtiölle toimitusjohtajan, jonka työsuhteen ehdot on määritelty kulloinkin kirjallisessa toimitusjohtajasopimuksessa. Toimitusjohtaja hoitaa yhtiön operatiivista hallintoa lainsäädännön mukaisesti ja yhtiön myyntitoimintaa hallituksen ohjeiden ja määräysten mukaisesti. Toimitusjohtajan eläke määräytyy työeläkelain (TEL) mukaan. Toimitusjohtajan toimisopimuksen irtisanomisaika on kuusi kuukautta. Irtisanomisajan palkan lisäksi ei suoriteta erokorvausta. Toimitusjohtajan palkka luontoisetuineen on 21.520 euroa / kuukaudessa. Lisäksi toimitusjohtajalla on enimmillään 6 kuukauden palkkaa vastaava bonuspalkkio pohjautuen hallituksen kanssa vuosittain sovittuihin liikevaihto ja EBITDA-tavoitteisiin.
Toimitusjohtajaa avustaa Yhtiön johtoryhmä. Johtoryhmän ja sen jäsenten pääasiallinen tehtävä on hallituksen strategian ja toimitusjohtajan luoman liiketoimintasuunnitelman ja operatiivisten päätösten toteuttaminen yhteistyössä toimitusjohtajan kanssa sekä organisaation asiantuntijoiden esimiehenä toimiminen.
Yhtiön toimitusjohtaja ja johtoryhmä:
Jäsenyys alkanut (1)
Jarmo Kanervo
Mikko Saikko
(1) Vuosi, jolloin henkilö aloittanut Yhtiön tai sen konserniyhtiön palveluksessa
Niila Rajala, (MBA, s. 1964) nimitettiin Tiimari Oyj Abp:n toimitusjohtajaksi 17.5.2011. Rajalalla on yli 20 vuoden kokemus tukku- ja vähittäiskaupan erilaisista johtotehtävistä. Vuosina 2005-2006 Rajala työskenteli johtajana Ruokakeskon asiakkuus- ja henkilöstöyksikössä vastuualueinaan mm. Ruokakeskon konseptikehitys, omien merkkien ja brändien kehittäminen, yhteismarkkinointi, henkilöstöpalvelut sekä K-Plussa -kanta-asiakasjärjestelmä. Tätä ennen hän on toiminut mm. toimitusjohtajana K-Plus Oy:ssä (2003-2006), toimitusjohtajana K-Luotto Oy:ssä (2003), johtajana Kesko-konsernin verkkoliiketoimintayksikössä (2001-2003) ja toimitusjohtajana K-Linkki Oy:ssä (1998-2001). Vuosina 2007-2011 Rajala työskenteli varatoimitusjohtajana ja osakkaana Suomen Asiakastieto Oy:ssä. Veijo Heinonen, s. 1961, nimitettiin Tiimari Retail Oy:n kaupalliseksi johtajaksi 16.3.2010. Veijo Heinonen vastaa Tiimarin Suomen vähittäismyynnistä ja markkinoinnista. Heinonen toimi aiemmin Tradeka Oy:ssä tuotehallinnasta vastaavana johtajana sekä Siwa-ketjujohtajana. Aiempaa työkokemusta hänelle on kertynyt myös Valiojäätelön markkinointijohtajana. Veijo Heinonen on koulutukseltaan KTM.
Jarmo Kanervo, s. 1954, nimitettiin Tiimarin Oyj Abp:n vt. talousjohtajaksi 12.9.2011 ja vakinaiseksi talousjohtajaksi 25.10.2011. Jarmo Kanervo vastaa konsernin taloustoiminnoista sekä Suomen hr-toiminnoista. Kanervo on toiminut viime vuosina Cencorpin talousjohtajana ja tätä ennen mm. Amerin, Cultorin, Finvestin, Lundian ja Pauligin palveluksessa. Koulutukseltaan hän on kauppatieteiden maisteri.
Mikko Saikko, s. 1971, nimitettiin Tiimari Retail Oy:n kehitysjohtajaksi 1.4.2011 alkaen. Mikko Saikko vastaa Tiimari -segementin ICT-toiminnoista, tavararyhmähallinnasta sekä kauppapaikoista. Saikko on toiminut aiemmin Suomen Lähikauppa Oy:ssä erilaisissa liiketoiminnan johto- ja kehitystehtävissä, viimeiseksi hinnoittelusta ja tuohallinnan prosesseista vastaavana johtajana. Saikko on koulutukseltaan yhteiskuntatieteiden maisteri.
Sari Hujanen, s. 1973, nimitettiin Tiimari Retail Oy:n ostotoiminnan ja valikoimahallinnan johtajaksi ja johtoryhmän jäseneksi 15.3.2013 alkaen. Sari Hujanen on toiminut S-ryhmän palveluksessa vuodesta 1996 lähtien. Hän omaa monipuolisen kokemuksen mm. valikoiman-, tilan- ja katehallinnan alueilta. Ennen Tiimarille siirtymistä Hujanen on toiminut SOK:n kehitysjohtajana käyttötavarakaupan Valikoima ja hankinta-yksikössä.
Toimitusjohtajan ja muiden johtoryhmän jäsenten osake – ja optio-omistukset löytyvät julkinen sisäpiiri -sivuilta.
Ota Yhteyttä Sähköpostimuistutukset